Juri Abramovich Bashmet (Russies:Юрий Абрамович Башмет; * 24 Januarie 1953 −) is 'n Russiese dirigent, violis en altviolis. Juri Bashmet is op 24 Januarie 1953 in Rostov-on-Don gebore as die seun van Abram Borisovich Bashmet en Maya Zinovyeva Bashmet (née Krichever). Sy ouma aan vaderskant, Tsilya Efimovna, het tydens haar jeug vir twee jaar sanglesse by die konservatoria geneem. Sy ouma aan moederskant, Darya Axentyevna, het inheemse Hutsul liedjies geïnterpreteer. Bashment het in 1971 van die Lviv sekondêre spesiale-musiekskool gegradueer. Hy het vanaf 1971 tot 1976 by die Moskouse Konservatoria gestudeer. Sy eerste onderwyser wat die altviool betref, was Professor Vadim Borisovsky. Na laasgenoemde se afsterwe in 1972 is hy deur Professor Fyodor Druzhinin opgevolg. Druzhinin het ook gedurende Bashmet se proeftydperk en tydens sy nagraadse studies by die Moskou Konservatoria as sy tutor gedien (1976–78). In 1972 het Bashmet 'n 1758-altviool wat deur die Milanees Paolo Testore gemaak is gekoop, wat hy sedertdien vir sy uitvoerings gebruik. Bashmet het gedurende die laat 1970s tot die vroeë 1980s sy sololoopbaan ontwikkel.